A Bizottság 1303/2003/EK rendelete
(2003. július 23.)
a 404/93/EGK tanácsi rendeletnek a Közösségbe irányuló banánbehozatal szabályainak tekintetében történő alkalmazására vonatkozó részletes szabályok megállapításáról szóló 896/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2587/2001/EK rendelettel [1] módosított, a banánpiac közös szervezéséről szóló, 1993. február 13-i 404/93/EGK tanácsi rendeletre [2], és különösen annak 20. cikkére,
mivel:
(1) A legutóbb a 323/2003/EK rendelettel [3] módosított 896/2001/EK bizottsági rendelet [4] megállapítja a 404/93/EGK rendelet 18. cikkének (1) bekezdésében előírt behozatali vámkontingensek kezelése tekintetében történő alkalmazására vonatkozó részletes szabályait.
(2) A 896/2001/EK rendelet 8. cikkének (1) bekezdése szerint a nem-hagyományos piaci szereplők által benyújtott, az éves kvóta elosztására irányuló kérelmekben foglalt mennyiség nem haladhatja meg a nem-hagyományos piaci szereplőknek nyújtható éves teljes mennyiség 12,5 százalékát. A kérelemhez csatolni kell a kérelmezett tonnánként 150 euró biztosíték letétbe helyezéséről szóló igazolást.
(3) A Közösségi banánbehozatali rendszer alkalmazásának tapasztalatai azt mutatják, hogy egyrészről az elosztás teljes, kérelmezett menniysége messze meghaladja a nem-hagyományos piaci szereplők rendelkezésére álló mennyiségeket, másrészről, hogy a nem-hagyományos piaci szereplők száma folyamatosan nő. Ezért a nem-hagyományos piaci szereplők által benyújtott, az éves kvóta elosztására irányuló kérelmekben foglalt mennyiségekre vonatkozó százalékarányt csökkenteni kell. Ezeket figyelembe véve, a 12,5 százalékos maximumot csökkenteni kell. A csökkentésnél figyelembe vették az "A", "B" és "C" kvóta különböző százalékcsökkentéseit, és a nem-hagyományos piaci szereplők éves kvóta-elosztásának jövőbeli fejleményeit.
(4) A 896/2001/EK rendelet ennek megfelelően módosul.
(5) Az e rendeletben előírt intézkedések összhangban vannak a Banánpiaci Irányítóbizottság véleményével,
ELFOGADTA EZT A RENDELETET:
1. cikk
A 896/2001/EK rendelet 8. cikke (1) bekezdése második albekezdésének a) pontjában a 12,5 százalék helyébe 5 százalék lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. július 23-án.